Organizovaná skupina je (v rámci trestného práva Slovenskej republiky) spolčenie najmenej troch osôb na účely spáchania trestného činu, s určitou deľbou určených úloh medzi jednotlivými členmi skupiny, ktorej činnosť sa v dôsledku toho vyznačuje plánovitosťou a koordinovanosťou, čo zvyšuje pravdepodobnosť úspešného spáchania trestného činu. Zločiny páchané/spáchané touto skupinou sa zaraďujú k organizovanej kriminalite.

Špecifiká organizovanej skupiny 
Organizovanú skupinu od zločineckej skupiny odlišuje:
 nižšia mierou kooperácie jej jednotlivých členov;
 odlišná štruktúrovanosť – v organizovanej skupine ide o horizontálnu deľbu činnosti a ich koordináciu, zatiaľ čo u zločineckej skupiny je organizačné členenie vo vertikálnej úrovni, vo viacerých stupňoch;
 kratšie obdobie existencie – organizovaná skupiny môže byť vytvorená ad hoc, aj na okamžité spáchanie trestného činu, zatiaľ čo u zločineckej skupiny sa vyžaduje existencia počas určitého časového obdobia;
 charakter trestnej činnosti nie je rozhodujúci, zatiaľ čo pri zločineckej skupine sú taxatívne vymenované páchané/spáchané trestné činy.

Referencie

Pozri aj 
 extrémistická skupina
 teroristická skupina
 zločinecká skupina

Trestné právo